Libeccio (αντιτορπιλικό)

Το Libeccio ήταν ένα από τα τέσσερα αντιτορπιλικά κλάσης Maestrale που ναυπηγήθηκαν για το Ιταλικό Βασιλικό Ναυτικό (Regia Marina) στις αρχές της δεκαετίας του 1930. Ολοκληρώθηκε το 1934 και έλαβε μέρος σε πολεμικές επιχειρήσεις στο Β΄ Παγκόσμιο Πόλεμο.

Περιγραφή

Τα αντιτορπιλικά της κλάσης Maestrale ναυπηγήθηκαν βάσει εντελώς νέου σχεδίου που αναπτύχθηκε προκειμένου να επιλυθούν τα προβλήματα ευστάθειας που αντιμετώπιζαν τα προγενέστερα πλοία της κλάσης Folgore. Είχαν ολικό μήκος 106,7 m, πλάτος 10,15 m και μέσο βύθισμα 3,31 m το οποίο έφθανε στα 4,3 m με πλήρες φορτίο. Το εκτόπισμά τους ανέρχονταν σε 1640 t (1610 LT) με κανονικό φορτίο και έφθανε στους 2243 t (2208 LT) με πλήρες. Το πλήρωμά τους την περίοδο του πολέμου αποτελούνταν από 190 αξιωματικούς και ναύτες.

Το προωστικό σύστημά τους μπορούσε να αποδώσει έως και 44000 shp, χάρη στους οποίους μπορούσαν να φτάσουν σε μέγιστη ταχύτητα πλεύσης 32-33 kn σε πραγματικές συνθήκες. Η ακτίνα δράσης ανέρχονταν σε 2600-2800 ναυτικά μίλια με ταχύτητα πλεύσης 18 kn και στα 690 ναυτικά μίλια με ταχύτητα 33 kn.

Ο κύριος οπλισμός αποτελούνταν από δύο ζεύγη πυροβόλων των 120 mm που ήταν εγκατεστημένα σε ένα πύργο μπροστά και ακόμη έναν πίσω από την υπερκατασκευή. Διέθεταν επίσης δύο πυροβόλα των 120 mm που έβαλαν βλήματα φωτισμού/ανάδειξης στόχων (star-shells) καθώς και δύο τρίδυμους τορπιλοσωλήνες των 533 mm. Αντιαεροπορική προστασία παρείχαν τέσσερα πολυβόλα των 13,2 mm. Παρόλο που δεν διέθεταν σόναρ ώστε να μπορούν να δράσουν ως ανθυποβρυχιακά, διέθεταν δύο εκτοξευτές βομβών βυθού. Μπορούσαν επίσης να μεταφέρουν έως και 56 νάρκες.

Επιχειρησιακή ιστορία

Το Libeccio βρίσκονταν στον Τάραντα όταν πραγματοποιήθηκε η βρετανική αεροπορική επίθεση τη νύχτα 11-12 Νοεμβρίου 1940. Μάλιστα υπέστη απευθείας πλήγμα από αεροπορική βόμβα η οποία όμως διέτρησε και διαπέρασε το κύτος του χωρίς όμως να εκραγεί. Ήταν επίσης ένα από τα πλοία συνοδείας της νηοπομπής Duisburg (Νοέμβριος 1941) που υπέστη καταστροφικές απώλειες εξαιτίας της δράσης του Βασιλικού Ναυτικού. Το Libeccio δεν βυθίστηκε κατά τη ναυμαχία για την προαναφερθείσα νηοπομπή μόνο και μόνο για να τορπιλιστεί την επομένη από το υποβρύχιο HMS Upholder ενώ επιχειρούσε να περισυλλέξει ναυαγούς.

Σημειώσεις

Παραπομπές

Βιβλιογραφία

Thomas P. Lowry, John Wellham (1995). Attack on Taranto. Pennsylvania: Stackpole Books. 

Αντιτορπιλικά κλάσης Maestrale
Ιταλικά αντιτορπιλικά του Β΄ Παγκοσμίου Πολέμου